M̀bəmbə eyalán a vɔ́li olún, m̀bə̂ ebúg a tsag məlíŋiná. 2Oyə́m mim̀fəfə́g wâbɔ naa oyəm ó ńtɔ̄á zám, hədá akúd lâtig ânyu ébá bə́ nə́ ókūkud. 3Mís mə́ Ńtondôbə mə́ nə̄ vóm ósə, mâbəbə mim̀bəŋ, mə́ bəbə́gə bəbé. 4M̀bəmbə ebúg á nə enyiŋ, m̀bə̂ oyə́m a báli ǹnə́m. 5Akúd mod lâbyandi okomodó ésīá, é mod a yə́bə miǹkɔ́ŋán a nə fəg. 6Ndá sósōō mod e nadá ai akúmá, akúmá m̀bə̂ mod lábōē kig nyé ńnə̄m á sí. 7Biyé bí anyu bí m̀fəfə́g mod byátāŋan oyəm, ǹnə́m məkúd ó nə dzam afə́. 8Mətúnuŋa bəbə̂ bə́ bod, Ǹtondôbə a víni mɔ́ ńnə̄m, a diŋ hə ngogolán bətə́tēlə́ bə́ bod. 9Dulu bə́bə̂ bə́ bod, Ǹtondôbə a vínī dɔ́ ǹnə́m, a diŋ hə é mod ǎ toŋ sósōō. 10É mod a kódō á ḿbəmbə zěn a yi bi m̀bə̂ endə́gə́Iə́, ényɔ́ ǎ bɛn miǹkɔ́ŋán a yi wú. 11Ǹnam bə́wú ai tolendǒŋ bí nə Ńtondôbə á mís, mǎkə áfə tsǒg ńnə̄m mod binam ! 12Ǹkángā ńsísīm wâdǐŋ kig mələ́bə́gá, ǎ kə̌ kig ḿfág mim̀fəfə́g mí bod mí nə́.